คณะรัฐมนตรีไทย คณะที่ 16

คณะรัฐมนตรี คณะที่ 16 ของไทย (11 มิถุนายน พ.ศ. 2489 - 23 สิงหาคม พ.ศ. 2489)

ปรีดี พนมยงค์ เป็นนายกรัฐมนตรี ประกาศพระบรมราชโองการเมื่อวันที่ 11 มิถุนายน พ.ศ. 2489

คณะผู้สำเร็จราชการแทนพระองค์ชั่วคราว ตาม รัฐธรรมนูญ มาตรา 11 ประกอบด้วย พระสุธรรมวินิจฉัย (ชม วณิกเกียรติ) พระยานลราชสุวัจน์ (ทองดี นลราชสุวัจน์) และนายสงวน จูทะเตมีย์เป็นผู้ลงนามในประกาศ

พันตรีวิลาศ โอสถานนท์ ประธานพฤฒสภา และนายเกษม บุญศรี ประธานสภาผู้แทน ลงนามรับสนองพระบรมราชโองการ

 รายชื่อคณะรัฐมนตรีคณะที่ 16 ของไทย 
ในวันที่ 11 มิถุนายน พ.ศ. 2489 มีการแต่งตั้งคณะรัฐมนตรี ดังนี้พระบรมราชโองการ ประกาศ ตั้งและแต่งตั้งรัฐมนตรี (จำนวน ๑๖ ราย)

 คณะรัฐมนตรีคณะที่ 16 ของไทย ตำแหน่ง  รายนาม  เริ่มวาระ  สิ้นสุดวาระ  หมายเหตุ นายกรัฐมนตรี  ปรีดี พนมยงค์ 11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงกลาโหม   พลโท จิร วิชิตสงคราม  11 มิถุนายน พ.ศ.​ 2489  23 สิงหาคม​ พ.ศ. 2489    พันเอก ทวน วิชัยขัทคะ  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงการคลัง   ปรีดี พนมยงค์ 11 มิถุนายน พ.ศ.​ 2489  23 สิงหาคม​ พ.ศ. 2489    วิจิตร ลุลิตานนท์  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงการต่างประเทศ   ดิเรก ชัยนาม  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงเกษตราธิการ   ทวี บุณยเกตุ  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงคมนาคม   สพรั่ง เทพหัสดิน ณ อยุธยา  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงพาณิชย์   หม่อมหลวงกรี เดชาติวงศ์ 11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงมหาดไทย   ช่วง เชวงศักดิ์สงคราม  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงยุติธรรม   ถวัลย์ ธำรงนาวาสวัสดิ์  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงศึกษาธิการ   เดือน บุนนาค  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงสาธารณสุข   พระยาสุนทรพิพิธ  (เชย สุนทรพิพิธ)  11 มิถุนายน พ.ศ.​ 2489  23 สิงหาคม​ พ.ศ. 2489   กระทรวงอุตสาหกรรม   ทองอินทร์ ภูริพัฒน์  11 มิถุนายน พ.ศ.​ 2489  23 สิงหาคม​ พ.ศ. 2489   รัฐมนตรี   พันเอก พระยาสุรพันธเสนี  (อิ้น บุนนาค) 11 มิถุนายน พ.ศ.​ 2489  23 สิงหาคม​ พ.ศ. 2489   รัฐมนตรี   ขุนระดับคดี  (ปัญญา รมยานนท์) 11 มิถุนายน พ.ศ.​ 2489  23 สิงหาคม​ พ.ศ. 2489   รัฐมนตรี   วิโรจน์ กมลพันธ์  11 มิถุนายน พ.ศ.​ 2489  23 สิงหาคม​ พ.ศ. 2489  

 การแถลงนโยบายของคณะรัฐมนตรีคณะที่ 16 ของไทย 
คณะรัฐมนตรีแถลงนโยบายต่อรัฐสภาเมื่อวันที่ 13 มิถุนายน พ.ศ. 2489 และได้รับความไว้วางใจในวันเดียวกัน คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2489 เล่ม 63 ตอน 42 หน้า 4

 กรณีสวรรคตกับคณะรัฐมนตรีคณะที่ 16 ของไทย 
ก่อนหน้านี้ นายปรีดี พนมยงค์ นายกรัฐมนตรี ได้ประกาศพระบรมราชโองการลงวันที่ 8 มิถุนายน พ.ศ. 2489 ซึ่ง สมเด็จพระเจ้าอยู่หัวอานันทมหิดล เป็นผู้ทรงลงพระปรมาภิไธยในประกาศ และพันตรีวิลาศ โอสถานนท์ ประธานพฤฒสภา และนายเกษม บุญศรี ประธานสภาผู้แทนฯ เป็นผู้ลงนามรับสนองพระบรมราชโองการ แต่ยังไม่ได้มีการแต่งตั้งคณะรัฐมนตรี

โดยที่สมเด็จพระเจ้าอยู่หัวอานันทมหิดลได้เสด็จสวรรคต นายปรีดี พนมยงค์ นายกรัฐมนตรี จึงได้กราบถวายบังคมลาออกจากตำแหน่ง และโดยที่เห็นว่า นายปรีดี พนมยงค์ เป็นผู้ที่สมควรไว้วางพระราชหฤทัย ที่จักได้ดำรงตำแหน่งนายกรัฐมนตรี จึงได้มีการแต่งตั้งนายปรีดี พนมยงค์ เป็นนายกรัฐมนตรีอีกครั้งหนึ่ง ในวันที่ 11 มิถุนายน พ.ศ. 2489 และมีการแต่งตั้งคณะรัฐมนตรีชุดนี้

 การสิ้นสุดของคณะรัฐมนตรีคณะที่ 16 ของไทย 
คณะรัฐมนตรีคณะนี้สิ้นสุดลง เพราะเหตุที่นายกรัฐมนตรีได้กราบถวายบังคมลาออกจากตำแหน่ง เนื่องด้วยตรากตรำทำงานฉลองคุณประเทศชาติมาเป็นเวลาพอสมควร รู้สึกว่าสุขภาพเสื่อมโทรมลง ไม่สามารถจะปฏิบัติภารกิจของรัฐได้เต็มที่ จึงได้ลาออกเมื่อวันที่ 21 สิงหาคม พ.ศ. 2489

 อ้างอิง 

 แหล่งข้อมูลอื่น 
 คณะรัฐมนตรีคณะที่ 16 จากสำนักเลขาธิการคณะรัฐมนตรี 
 ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:ปรีดี พนมยงค์